задължение по другото споразумение, освен ако избраната организация не съумее, по причини от процедурен или юрисдикционен характер, да излезе с констатации по иска за компенсация на неизпълнение на посоченото задължение.
 3. За целите на параграф 2:
 а)
 производствата за уреждане на спорове съгласно Споразумението за СТО се смятат за образувани, когато страна поиска създаването на група съдебни заседатели съгласно член 6 от Договореността относно правилата и процедурите за уреждането на спорове, която се съдържа в приложение 2 към Споразумението за СТО (наричана по-нататък „ДППУС“) и се считат за приключили, когато ОУС одобри доклада на групата и доклада на апелативния орган, в зависимост от случая, по силата на член 16 и член 17.14 от ДППУС; и
 б)
 производствата за уреждане на спорове по силата на настоящата глава се считат за образувани, когато страна поиска сформирането на арбитражен комитет съгласно член 306, параграф 1 от настоящото споразумение и се считат за приключили, когато арбитражният комитет обяви на страните и на Комитета по търговия своето решение.
 4. Никоя от разпоредбите на настоящата глава не възпрепятства страна да налага спирането на изпълнението на задължения, разрешено от ОУС. Споразумението за СТО не може да се посочва като основание за възпрепятстване на страна да спира изпълнението на задължения по силата на настоящата глава.
 Член 325
 Срокове
 1. Всички срокове, посочени в настоящата глава, включително сроковете, в които арбитражните комитети обявяват решенията си, се изчисляват в календарни дни от деня след действието или факта, за които се отнасят.
 2. Всеки срок, посочен в настоящата глава, може да бъде удължен по взаимно съгласие между страните.
 Член 326
 Изменение на главата
 Комитетът по търговия може да реши да измени настоящата глава, процедурния правилник за арбитража, установен в приложение XXIV към настоящото споразумение, както и кодекса за поведение на членовете на арбитражните комитети и медиаторите, установен в приложение XXV към настоящото споразумение.
 ГЛАВА 15
 Механизъм за медиация
 Член 327
 Цел и приложно поле
 1. Целта на настоящата глава е да улесни намирането на взаимно приемливо решение посредством комплексна и своевременна процедура с помощта на медиатор.
 2. Настоящата глава се прилага за всички мерки от обхвата на глава 1 от дял IV от настоящото споразумение (Национално третиране и достъп на стоки до пазара), които засягат неблагоприятно търговията между страните.
 3. Настоящата глава не се прилага за мерките от обхвата на глава 6 (Установяване, търговия с услуги и електронна търговия), глава 7 (Текущи плащания и движение на капитали), глава 8 (Обществени поръчки), глава 9 (Интелектуална собственост) и глава 13 (Търговия и устойчиво развитие) от настоящото споразумение. Комитетът по търговия може, след като внимателно обмисли тази възможност, да реши, че този механизъм следва да се прилага за някой от посочените сектори.
 Раздел 1
 Процедура по механизма за медиация
 Член 328
 Искане на информация
 1. Преди започването на процедурата по медиация страна може да поиска по всяко време информация относно мярка, която засяга неблагоприятно търговията или инвестициите между страните. Страната, до която е предадено такова искане, предоставя в срок от 20 дни от датата на получаване на искането отговор, в който представа коментарите си